Nashville (film)

Nashville er en amerikansk satirisk musikalkomedie fra 1975, regissert av Robert Altman.

Filmen har gjort seg kjent for sitt omfang, og flere kritikere har kalt den en slags mosaikk. Nashville har 24 hovedroller, en time med ulike musikalinnslag og opptil flere handlingsforløp. Det store ensemblet består av David Arkin, Barbara Baxley, Ned Beatty, Karen Black, Ronee Blakley, Timothy Brown, Keith Carradine, Geraldine Chaplin, Robert DoQui, Shelley Duvall, Allen Garfield, Henry Gibson, Scott Glenn, Jeff Goldblum, Barbara Harris, David Hayward, Michael Murphy, Allan F. Nicholls, Dave Peel, Cristina Raines, Bert Remsen, Lily Tomlin, Gwen Welles og Keenan Wynn.

Nashville fikk god kritikk og vant flere priser. Carradine vant en Golden Globe og Oscar for beste sang for arbeidet på låten «I'm Easy». Nashville ble i tillegg nominert til fire andre Oscar-priser for beste film, beste regi (Altman) og beste kvinnelige birolle (Blakley og Tomlin). Filmen ble også nominert til åtte andre Golden Globes, blant annet for beste dramafilm, beste regi (Altman) og beste manus (Joan Tewkesbury).

Nashville ble innlemmet i National Film Registry i 1992, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 59. beste spillefilm fra USA på listen «AFI's 100 Years...100 Movies».

Handling 
Filmen utspiller seg i Nashville, som er hovedstaden for den amerikanske countrymusikkindustrien. Handlingen følger 24 personer – stjerner, popgrupper, valgkandidater og ærgjerrige stjernedyrkere. De ulike handlingsforløpene i filmen krysser hverandre stadig. Noen opplever suksess, andre nederlag.

Medvirkende 
 David Arkin som Norman
 Barbara Baxley som Lady Pearl
 Ned Beatty som Delbert Reese
 Karen Black som Connie White
 Ronee Blakley som Barbara Jean
 Timothy Brown som Tommy Brown
 Keith Carradine som Tom Frank
 Geraldine Chaplin som Opal
 Robert DoQui som Wade Cooley
 Shelley Duvall som Marthe «L. A. Joan»
 Allen Garfield som Barnett
 Henry Gibson som Haven Hamilton
 Scott Glenn som Glenn Kelly
 Jeff Goldblum som Facet z motorem
 Barbara Harris som Albuquerque
 David Hayward som Kenny Fraiser
 Michael Murphy som John Triplette
 Allan F. Nicholls som Bill
 Dave Peel som Bud Hamilton
 Cristina Raines som Mary
 Bert Remsen som Star
 Lily Tomlin som Linnea Reese
 Gwen Welles som Sueleen Gay

Referanser

Eksterne lenker 
 

Filmer fra 1975
Engelskspråklige filmer
Dramakomedier fra USA
Filmmusikaler fra USA
Filmer bevart i USAs nasjonale filmregister
Bodilprisen for beste amerikanske film